TIDLOR ตั้ง “คณะกรรมการการลงทุน” เสริมศักยภาพขยายธุรกิจรับแผนเติบโต
TIDLOR เดินหน้าจัดตั้ง “คณะกรรมการการลงทุน” จำนวน 5 ท่าน พิจารณาแผนงานลงทุน และบริหารเงินลงทุนให้เป็นไปตามนโยบายอย่างมีประสิทธิภาพ เพื่อเพิ่มศักยภาพการดำเนินงานและสร้างการเติบโตอย่างก้าวกระโดด
TIDLOR จัดตั้ง “คณะกรรมการการลงทุน” จำนวน 5 ท่าน พิจารณาแผนงานลงทุน และบริหารเงินลงทุนให้เป็นไปตามนโยบายอย่างมีประสิทธิภาพ
14 ม.ค. 2565

นายปิยะศักดิ์ อุกฤษฎ์นุกูล กรรมการผู้จัดการใหญ่ บริษัท เงินติดล้อ จำกัด (มหาชน) หรือ TIDLOR เปิดเผยว่า จากนโยบายบริษัทฯ ที่มีแผนรุกขยายธุรกิจเพื่อเสริมสร้างความแข็งแกร่งและเพิ่มศักยภาพการเติบโตอย่างต่อเนื่อง หลังจากได้ระดมทุนและเข้าจดทะเบียนในตลาดหลักทรัพย์แห่งประเทศไทยเป็นที่เรียบร้อยเมื่อช่วงกลางปี 2564 ที่ผ่านมา
ล่าสุดบริษัทฯ จึงได้จัดตั้งคณะกรรมการการลงทุนเพื่อเป็นคณะกรรมการชุดย่อย ซึ่งจะทำหน้าที่ดูแลการพิจารณาแผนงานลงทุนในด้านต่างๆ และบริหารเงินลงทุนให้เป็นไปตามนโยบายที่กำหนดไว้ได้อย่างมีประสิทธิภาพ เช่น การลงทุนขยายธุรกิจที่เกี่ยวข้องกับธุรกิจหลักในปัจจุบันทั้งในไทยและต่างประเทศ เพื่อศักยภาพการดำเนินงานและความแข็งแกร่งให้แก่บริษัทฯ, การลงทุนเข้าควบรวมกิจการเพื่อรองรับการเติบโต เป็นต้น โดยคณะกรรมการการลงทุนทั้ง 5 ท่าน มีรายชื่อดังนี้
ด้านนายภัทร ยงวณิชย์ ประธานคณะกรรมการการลงทุน กล่าวว่า มีความมั่นใจว่าด้วยความรู้ ความเชี่ยวชาญ และประสบการณ์เกี่ยวกับการบริหารการลงทุนของคณะกรรมการการลงทุนทุกท่าน จะนำพาบริษัทฯ บรรลุเป้าหมายการเติบโตที่สอดคล้องกับวิชั่นองค์กรที่วางไว้ ตลอดจนสร้างมูลค่าเพิ่มให้แก่บริษัทและผู้ถือหุ้น ผ่านลงทุนขยายธุรกิจที่จะสร้างเติบโตอย่างมั่นคงยั่งยืนในระยะยาว และเมื่อนำมาผนวกเข้ากับองค์ความรู้เทคโนโลยีในด้านต่างๆ ของเงินติดล้อและจุดแข็งของบริษัทฯ ที่เป็นผู้นำธุรกิจสินเชื่อที่มีทะเบียนรถเป็นประกันและผู้ประกอบการชั้นนำในธุรกิจนายหน้าประกันภัย จะสามารถนำบริษัทฯ เติบโตก้าวหน้าอย่างมั่นคงในระยะยาว ภายใต้การวางกลยุทธ์ขยายการลงทุนอย่างรอบคอบและรัดกุมเพื่อประโยชน์แก่ผู้มีส่วนได้ส่วนเสียทุกฝ่าย”
ทั้งนี้บริษัทฯ เชื่อมั่นว่าการจัดตั้งคณะกรรมการการลงทุนดังกล่าว จะเป็นปัจจัยสำคัญในการเสริมสร้างพื้นฐานการดำเนินธุรกิจของเงินติดล้อให้แข็งแกร่งยิ่งขึ้น สามารถนำบริษัทฯ เติบโตอย่างก้าวกระโดดได้อย่างรวดเร็ว จากปัจจุบันที่มีการดำเนินธุรกิจหลัก 2 กลุ่ม ได้แก่ ธุรกิจสินเชื่อที่มีทะเบียนรถเป็นประกัน ซึ่งเงินติดล้อถือเป็นผู้นำตลาดในปัจจุบันและธุรกิจนายหน้าประกันภัยที่มีเป้าหมายมุ่งเป็นผู้นำธุรกิจนายหน้าประกันภัยสำหรับรายย่อย
 “ปัจจุบันเรามีความพร้อมที่จะขยายการลงทุนเพื่อสร้างการเติบโตอย่างต่อเนื่อง ทั้งการพิจารณาแผนการลงทุนในธุรกิจสินเชื่อที่มีทะเบียนรถเป็นประกันและธุรกิจนายหน้าประกันภัย ซึ่งเป็นธุรกิจหลักของเงินติดล้อในปัจจุบัน และการลงทุนขยายธุรกิจที่เกี่ยวเนื่องในประเทศไทยและต่างประเทศ ภายใต้การลงทุนในรูปแบบการเป็น Strategic Investment เพื่อเติบโตไปด้วยกัน และการพิจารณาโอกาสเข้าลงทุนในรูปแบบการเข้าควบรวมกิจการหรือ Mergers and Acquisitions (M&amp;A) เพื่อเสริมศักยภาพและความแข็งแกร่ง จึงได้จัดตั้งคณะกรรมการลงทุนขึ้นพิจารณาแผนลงทุนต่างๆ ภายใต้กรอบนโยบายและระดับความเสี่ยงที่เหมาะสม เพื่อให้บริษัทฯ สามารถเติบโตอย่างแข็งแกร่งและมั่นคง” นายปิยะศักดิ์ กล่าว 
ทั้งนี้ สำหรับภาคธุรกิจทั้งในประเทศและต่างประเทศที่เห็นว่าเทคโนโลยีและประสบการณ์การดำเนินธุรกิจของเงินติดล้อ เป็นประโยชน์ต่อการดำเนินธุรกิจร่วมกัน สามารถติดต่อมาได้ที่อีเมล์ [email protected] หรือติดตามรายละเอียดเงินติดล้อได้ที่ www.tidlor.com